**Materská škola, I. Hatvaniho 1759/13, Rimavská Sobota**

DOTÁCIA NA STRAVU - ŠK.ROK 2021/2022. INFORMÁCIA PRE ZÁKONNÝCH ZÁSTUPCOV DETÍ O PODMIENKACH NÁROKU.

Vážení rodičia,

dňa 01.08.2021 nadobudli účinnosť právne úpravy zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov (ďalej len „zákon o dotáciách“).

**Na dotáciu na stravu vo výške 1,30 €/deň budú mať nárok deti, ktoré/ktorých:**

a) žijú v domácnosti, ktorej sa poskytuje pomoc v hmotnej núdzi,  
b) žijú v domácnosti, ktorej príjem je najviac vo výške sumy životného minima,  
c) zákonný zástupca si neuplatňuje nárok na sumu daňového zvýhodnenia.

Pre urýchlený proces posúdenia informujeme zákonných zástupcov oprávnených detí - v prípade, že dieťa patrí do niektorej z vyššie uvedených kategórií:

* **písmeno a) alebo b)**, aby predložili potvrdenie, že dieťa žije v domácnosti, ktorej sa poskytuje pomoc v hmotnej núdzi, prípad. potvrdenie, že dieťa žije v domácnosti, ktorej príjem je najviac vo výške sumy životného minima,
* **písmeno c) - "deti bez daňového bonusu"**- aby najneskôr do 10.09.2021 predložili Čestné vyhlásenie o neuplatnení si nároku na sumu daňového zvýhodnenia na vyživované dieťa (daňového bonusu) – **viď. príloha č. 1**

Upozorňujeme zákonného zástupcu dieťaťa, resp. fyzickú osobu, v ktorej starostlivosti je dieťa, že ak by si v čase poskytovania dotácie na stravu uplatnil daňový bonus je povinný o uvedenom bezodkladne informovať Materskú školu s tým, že si musí byť vedomý právnych dôsledkov nepravdivého vyhlásenia (trestný čin podvodu podľa § 221 zákona č. 300/2005 Z. z. Trestný zákon v znení neskorších predpisov) a povinnosti vrátiť všetky finančné prostriedky poskytnuté na toto dieťa ako dotáciu na stravu.

Bližšie informácie: [www.upsvr.gov.sk/socialne-veci-a-rodina/dotacie-pre-deti](http://www.upsvr.gov.sk/socialne-veci-a-rodina/dotacie-pre-deti)

                              tel. 047/5624037 ŠJ pri MŠ I. Hatvaniho 1759/13, Rimavská Sobota

Príloha č. 1

**Čestné vyhlásenie o neuplatnení nároku na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku, žijúce s daňovníkom   
v domácnosti**

Ja dolu podpísaný/á \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vyhlasujem, že v období, za ktoré bude na dieťa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ poskytovaná dotácia na podporu stravovacích návykov dieťaťa podľa zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, nebude na toto dieťa uplatnený nárok na sumu daňového zvýhodnenia na vyživované dieťa podľa § 52zzj ods. 2 písm. c) / § 33 ods. 1 písm. c) zákona č. 595/2003 Z. z. o dani z príjmov v znení neskorších predpisov.

Zároveň vyhlasujem, že beriem na vedomie, že v prípade preukázania nepravdivosti tohto vyhlásenia,

* budem nútený vrátiť všetky finančné prostriedky poskytnuté na toto dieťa ako dotáciu na podporu výchovy k stravovacím návykom dieťaťa,
* môžem byť vystavený trestnému stíhaniu za spáchanie trestného činu podvodu podľa   
  § 221 zákona č. 300/2005 Z. z. Trestný zákon v znení neskorších predpisov.

V ..................................... dňa.............................

..........................................................................................

vlastnoručný podpis fyzickej osoby,

v ktorej starostlivosti je dieťa